 Orașul în care au fost exhumate peste o mie de cadavre pentru a face loc victimelor COVID.
Guvernul din orașul brazilian São Paulo a aprobat golirea vechilor morminte la unul dintre cimitire. Groparii au exhumat cadavrele după ce orașul a raportat un număr record de înmormântări. Statul São Paulo a fost cel mai afectat de pandemia de coronavirus: 77.165 de decese și 2.532.047 de cazuri COVID. Luni, São Paulo a raportat 1.389 de decese, cel mai mare număr de la începutul pandemiei.
Cel mai mare oraș din Brazilia au exhumat peste o mie de cadavre din unul dintre cimitirele sale principale pentru a face loc victimelor COVID-19, pe măsură ce decesele continuă să crească într-un ritm uluitor, scrie Daily Mail. Decizia de a scoate 1.056 de cadavre din vechile morminte a venit după ce săptămâna trecută, statul São Paulo a înregistrat un număr record de înmormântări.Rămășițele descompuse au fost puse în saci mari înainte ca personalul de la cimitir să le transfere într-o altă locație. Niciun alt stat din Brazilia nu a fost atât de afectat de pandemia de coronavirus ca São Paulo.Cel mai mare număr de decese se înregistrează în Brazilia, care cumulează un deces din patru din întreaga lume.